香港中學會考證書被視為香港中學畢業生揾工嘅正式文件。喺香港考試及評核局安排下，英國劍橋大學考試委員承認大部分會考科目嘅成績，喺香港中學會考各科攞到c級或以上，等同英國普通教育文憑海外考試合格。然而，喺2007年11月由英國國家學術及專業資歷認可資訊機構發放嘅調查報告指出，香港中學會考若果同英國普通教育文憑海外考試作等級分佈比較，香港中學會考明顯比英國高出一至兩個等級。